Tõnis Mihkelson

Tõnis Mihkelson (21. veebruar vkj / 5. märts 1887 Kobruvere küla, Vastemõisa vald, Suure-Jaani kihelkond – surma aeg ja koht teadmata) oli Eesti arhitekt.Mart Kalm. "Mihkelson, Tõnis, arhitekt". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 313

Ta läks 1904. aastal Moskvasse. Õppis aastast 1905 Moskva Maali-, Raid- ja Ehituskunstikoolis, lõpetas selle 1916. Aastatel 1917–1920 töötas ta Moskva Postiametis ehitustööde juhatajana. 

1920. aasta suve lõpust elas ta Eestis, oli aastatel 1921–1930 Haridusministeeriumi arhitekt.

1944. aastal põgenes ta Saksa sõjalaeval koos abikaasaga Eestist. Pärast seda temast teateid pole, ent arvatakse, et laev uppus.https://jupiter.to.ee/~urmas/gen/03/f03547.html (vaadatud 23.02.2024)

Töid
1920. aastatel valmis tal rida koolimajade (Petseri Ühisgümnaasium, Harjumaal Keila, Loksa ja Raplamaal Kehtna koolimajad) projekte.
1936–1938 Mustamäe supelasutus
1938 Rakvere supelasutus
1938 Korterelamu Tallinnas, Gonsiori tn 25
1939 Aegviidu supelasutuse hoonedPärandkultuuri objekt: Supelasutus (112:KOK:005)

Isiklikku
Tema abikaasa Elsa Stasch (poolapäraselt Staś) oli sündinud Moskvas, kuid tema vanemad olid pärit Jelgavast Kuramaa kubermangust. 

Nad abiellusid Moskvas 31. juulil 1920."Optantide isiklikud toimikud. Mihkelson, Elsa Johani t". Eesti Rahvusarhiiv, ERA 36.2.10777

Viited

 Kirjandus 
Mart Kalm. "Mihkelson, Tõnis, arhitekt". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 313
 Maakoolimajad 1920–40, Eesti 20. sajandi (1870-1991) väärtusliku arhitektuuri kaardistamine ja analüüs. Sandra Mälk Tallinn 2012,  lk 54jj

Välislingid
Tõnis Mihkelson Urmas Haua sugupuu kodulehel

Kategooria:Eesti arhitektid
Kategooria:Insenerikoja tegevliikmed
Kategooria:Eestlased Venemaal
Kategooria:Sündinud 1887
Kategooria:Surmaaeg puudub